Alpha Centauri

**Alpha Centauri** (afgekort as **Alpha Cen** of **α Cen**) is die naaste stelsel van sterre en eksoplanete aan die Sonnestelsel. Die stelsel van drie sterre wat deur hulle swaartekrag verbind word, is sowat 4,37&nbsp;ligjare (1,34&nbsp;parsek) van hier en lê in die suidelike sterrebeeld Sentour (Centaurus). Die drie sterre is α&nbsp;Centauri&nbsp;A (amptelik **Rigil Kentaurus**), α&nbsp;Centauri&nbsp;B (amptelik **Toliman**) (sowat 430 keer die radius van Neptunus se wentelbaan). 

Proxima Centauri het drie bekende planete: Proxima&nbsp;b, 'n aardgrootte-eksoplaneet in die bewoonbare sone wat in 2016 ontdek is; Proxima&nbsp;c, 'n Superaarde 1,5&nbsp;AE van die ster af wat moontlik 'n groot ringstelsel het en wat in 2019 ontdek is; en Proxima&nbsp;d, 'n kandidaat-subaarde wat baie naby aan die ster is en waarvan die ontdekking in 2022 aangekondig is. 

Alpha Centauri&nbsp;A het moontlik 'n planeet so groot as Neptunus in die bewoonbare sone, maar dit is nog nie as 'n planeet bevestig nie. Alpha Centauri&nbsp;B het geen bekende planete nie: Planeet&nbsp;Bb, wat na berig is in 2012 ontdek is, was 'n vals alarm.

## Name
duimnael|180px|links|Alpha Centauri (links bo) is die helderste voorwerp in die sterrebeeld Sentour.

"α Centauri" is die naam wat Johann Bayer in 1603 aan die stelsel gegee het. Die tradisionele naam is "Rigil Kentaurus", wat die Latynse vorm is van die Arabiese naam (رجل القنطورس, *Rijl al-Qinṭūrus*, "Voet van die Sentour"). Die naam word dikwels afgekort tot "Rigil Kent" of selfs "Rigil", hoewel laasgenoemde naam eintlik gebruik word vir β Ori (Rigel).

'n Alternatiewe naam wat in Europese bronne aangetref word, is "Toliman", min of meer 'n Latynse vorm van die Arabiese الظليمان (*aẓ-Ẓalīmān*, "die Twee Volstruise").

Alpha Centauri&nbsp;C is in 1915 ontdek deur Robert T.A. Innes, wat voorgestel het dit word genoem "Proxima Centaurus" ("die naaste ster van Centaurus"). Die naam Proxima Centauri is later algemener gebruik en is nou opgeneem op die Internasionale Sterrekundige Vereniging (IAU) se lys sterre met eiename.

In 2016 het die IAU se werkgroep oor stername besluit om eiename aan individuele sterre te gee in plaas van aan veelvoudige sterre, of sterregroepe. Die naam Rigil Kentaurus is vir Alpha Centauri&nbsp;A goedgekeur en Proxima Centauri vir Alpha Centauri&nbsp;C.

## Sterregroep
Alpha Centauri is 'n groep van drie sterre met sy twee hoofsterre, Alpha Centauri&nbsp;A en Alpha Centauri&nbsp;B, wat saam 'n dubbelster vorm. Die term "AB" dui op die massamiddelpunt van 'n hoofdubbelster relatief tot ander sterre in 'n groep van veelvoudige sterre. "AB-C" verwys na die komponent Proxima Centauri in verhouding tot die hoofdubbelster, en is dus die afstand tussen AB se massamiddelpunt en die afgeleë metgesel. Omdat die afstand tussen Proxima (C) en beide Alpha Centauri&nbsp;A en B dieselfde is, word die AB-dubbelstelsel soms beskou as 'n enkele swaartekragvoorwerp.

[duimnael|220px|links|Die skynbare en ware wentelbane van Alpha Centauri. Die A-komponent is stilstaande, en die relatiewe wentelbaan van die B-komponent word gewys. Die skynbare wentelbaan (dun [ellips) is die vorm van die wentelbaan soos van die Aarde af gesien. Die ware wentelbaan is die vorm van die wentelbaan soos gesien loodreg tot die vlak van die wentelbeweging. Volgens die radiale snelheid teenoor tyd het die radiale skeiding tussen A en B met die gesigslyn langs in 2007 'n maksimum bereik, toe B verder as A van die Aarde af was. Die wentelbaan word hier in 80 punte verdeel: elke stap verwys na 'n tydsverskil van 0,99888 jaar, of 364,84 dae.]]
### Wenteleienskappe
Alpha Centauri se komponente A en B het 'n wentelperiode van 79&nbsp;762 jaar. Hulle wentelbane is gematig eksentriek, want dit het 'n eksentrisiteit van byna 0,52. Die waargenome maksimum skeiding van die sterre is sowat 22 boogsekondes, terwyl die minimum afstand 1,7 boogsekondes is. Die grootste skeiding was in Februarie 1976, en die volgende een sal in Januarie 2056 wees. Tot in 2017 was die metings van sy snelheid en wentelbaan te onakkuraat en te kort in jare om vas te stel of dit aan Alpha Centauri&nbsp;AB verbonde is of nie.

Metings van sy radiale snelheid in 2017 was presies genoeg om te toon dat Proxima Centauri en Alpha Centauri&nbsp;AB swaartekraggebonde is. Asteroseismologiese ontleding dui op 'n ouderdom van sowat 4,85&nbsp;miljard, 5&nbsp;miljard, 5,2 miljard, 6,4&nbsp;miljard en 6,52&nbsp;miljard jaar. 

Die ouderdom van die sterre geskoei op chromosferiese aktiwiteit gee 'n ouderdom van 4,4&nbsp;miljard jaar en girochronologie 'n ouderdom van 5&nbsp;miljard jaar.

Volgens hulle wentelelemente is Alpha Centauri&nbsp;AB se gesamentlike massa sowat 2&nbsp;sonmassas. wat 'n gesamentlike massa van 2,06&nbsp;sonmassas gee. 

Alpha Centauri&nbsp;A en B het 'n absolute magnitude van onderskeidelik 4,38 en 5,71.

**Alpha Centauri&nbsp;A**, ook bekend as Rigil Kentaurus, is die primêre komponent van die dubbelster. Dit is 'n sonagtige hoofreeksster met dieselfde geel kleur. Dit is van spektraaltipe G2-V en is sowat 10% swaarder as die Son. Wanneer dit beskou word as een van die individuele helderste sterre in die lug (buiten die Son), is dit die vierde helderste met 'n skynbare magnitude van 0,01

**Alpha Centauri&nbsp;B**, ook bekend as Toliman, is die dubbelster se sekondêre komponent. Dit is 'n hoofreeksster van spektraaltipe K1-V en het daarom 'n oranjeriger kleur as Alpha Centauri&nbsp;A. Dit is magneties aktiewer as Alpha Centauri&nbsp;A en het 'n siklus van 8,2 jaar, in vergelyking met die Son s'n van 11 jaar. Dit is die naaste ster aan die Son, maar te dof om met die blote oog te sien.

duimnael|upright=5|center|Die relatiewe posisies van die Son, Alpha Centauri&nbsp;AB en Proxima Centauri. Die grys kolletjie is 'n projeksie van Proxima Centauri, wat ewe ver van Alpha Centauri&nbsp;A en B lê.

## Waarneming
duimnael|280px|links|Die ligging van Alpha Centauri in die Sentour.

[duimnael|240px|Die twee helder sterre regs onder op die foto is Alpha Centauri (regs) en Beta Centauri. 'n Lyn wat deur hulle getrek word, wys in die rigting van die [Suiderkruis, net regs van die koepel van die Deense 1,54&nbsp;m-teleskoop by die La Silla-sterreweg in Chili.]]

Met die blote oog lyk Alpha Centauri&nbsp;AB na een ster, en wel die helderste in die suidelike sterrebeeld Sentour. Hulle skynbare hoekskeiding wissel oor sowat 80 jaar tussen 2 en 22&nbsp;boogsekondes, en deur 'n groot deel van hulle wentelbane kan hulle met 'n verkyker of klein teleskoop as aparte sterre gesien word. 

Met 'n gesamentlike skynbare magnitude van -0,27 is Alpha Centauri net dowwer as Sirius en Canopus. wys na die sterrebeeld die Suiderkruis.

duimnael|240px|Alpha Centauri AB in daglig afgeneem. Die aparte sterre is duidelik sigbaar.
Suid van omtrent breedtegraad 29° S is Alpha Centauri sirkumpolêr en verdwyn dit nooit onder die horison nie. Noord van omtrent breedtegraad 29° N kom Alpha Centauri nooit bo die horison nie.

Soos van die Aarde af gesien, is Proxima Centauri 2,2° suidwes van Alpha Centauri&nbsp;AB (dit is omtrent vier keer die skynbare grootte van die Maan). Proxima Centauri lyk soos 'n dieprooi ster met 'n skynbare magnitude van 11,1 in 'n gebied met min sterre, en 'n teleskoop van gemiddelde grootte is nodig om dit te sien. Dit word gelys as V645&nbsp;Cen in die General Catalogue of Variable Stars weergawe 4.2. Dit is 'n UV Ceti-tipe opvlamster en kan onverwags met 'n magnitude van tot 0,6 helderder word by sigbare golflengtes en 'n paar minute later weer dowwer word. Sommige amateur- en professionale sterrekundiges monitor die ster gereeld met óf optiese óf radioteleskope vir opvlammings. 

Alpha Centauri kan binne die G-wolk van die Plaaslike Borrel lê, en die naaste bekende groep sterre daaraan is die dubbele bruindwergstelsel Luhman 16 teen 3,6&nbsp;ligjare (1,1&nbsp;parsek).

## Eiebewegings 
duimnael|240px|links|Die naaste sterre aan die Son.

Alle komponente van Alpha Centauri het 'n aansienlike eiebeweging teen die agtergrondsterre. Dit veroorsaak dat hulle skynbare posisies oor eeue heen stadigaan verander. Eiebeweging was onbekend aan antieke sterrekundiges. Die meeste het aanvaar dat die sterre permanent op dieselfde plek aan die naghemel bly, soos blyk uit die werk van die filosoof Aristoteles. In 1718 het Edmond Halley ontdek sommige sterre het aansienlik wegbeweeg van hulle antieke astrometriese posisies.

In die 1830's het Thomas Henderson die ware afstand na Alpha Centauri bepaal. Hy het toe besef die stelsel het waarskynlik 'n hoë eiebeweging. deur middel van die waargenome verskille tussen die twee posisies in verskilllende epogs.

Die berekende eiebeweging van die massamiddelpunt van Alpha Centauri&nbsp;AB is sowat 3&nbsp;620 milliboogsekondes (mas) per jaar weswaarts en 694&nbsp;mas per jaar noordwaarts, wat 'n algehele beweging gee van 3&nbsp;686&nbsp;mas per jaar in die rigting 11° noord van wes. Die beweging van die massamiddelpunt is sowat 6,1&nbsp;boogminute in 'n eeu, of 1,02° in 'n millennium. Die snelheid weswaarts is 23&nbsp;km/s en noordwaarts 4,4&nbsp;km/s. 

Met die gebruik van spektroskopie is die gemiddelde radiale snelheid bepaal op sowat 22,4&nbsp;km/s in die rigting van die Sonnestelsel.

Omdat Alpha Centauri&nbsp;AB soos van die Aarde af gesien feitlik presies op die vlak van die Melkweg lê, is daar baie sterre daaragter. Vroeg in Mei 2028 sal Alpha Centauri&nbsp;A tussen die Aarde en 'n verafgeleë rooi ster deur beweeg, en daar is 'n kans van 45% dat 'n Einsteinring gesien sal kan word. Ander konjunksies sal ook in die komende dekades plaasvind, wat beteken die eiebewegings sal akkuraat gemeet kan word en meer inligting oor eksoplanete sal ingewin kan word. Dit sal daarna net noord van die Suiderkruis verbybeweeg, voordat dit noordweswaarts sal beweeg en op na die huidige hemelewenaar en weg van die galaktiese vlak. Teen omstreeks 26700&nbsp;n.C. sal Alpha Centauri in die huidige sterrebeeld Noordelike Waterslang perihelion bereik op 'n afstand van 2,9&nbsp;ligjare (0,9&nbsp;parsek), hoewel latere berekenings daarop dui dat dit in 27000&nbsp;n.C. sal gebeur. 

Op sy naaste afstand sal Alpha Centauri 'n maksimum skynbare magnitude van -0,86 hê, wat vergelykbaar is met die huidige magnitude van Canopus, maar dit sal steeds nie helderder as Sirius wees nie – dié sal oor die volgende 60&nbsp;000 jaar helderder word en sal vir die volgende 210&nbsp;000 jaar steeds die helderste ster wees soos van die Aarde af gesien (buiten die Son).

## Planete 
Teen 2022 is drie planete om Proxima Centauri ontdek. Een is onder die ligstes wat nog deur radiale snelheid bespeur is (d), een naby aan die Aarde se grootte in die bewoonbare sone (b) en 'n moontlike gasdwerg wat veel verder as die ander twee van die ster af is (c).

Sedert die eerste eksoplanete ontdek is, is daar al 'n soektog na eksoplanete in die Alpha Centauri-stelsel. Die aktiwiteitsvlak van die ster veroorsaak ruis en bemoeilik so die waarneming van 'n metgesel met behulp van radiale snelheid. In 1998 het 'n ondersoek van Proxima Centauri met die "Faint Object Spectrograph" aan boord van die Hubble-ruimteteleskoop blykbaar bewyse gelewer van 'n metgesel wat op 'n afstand van sowat 0,5&nbsp;AE wentel. In 'n daaropvolgende soektog met die "Wide Field Planetary Camera 2" is geen metgesel gevind nie. 

Twee onbevestigde eksoplanete is ook om Alpha Centauri A en Alpha Centauri B ontdek, onderskeidelik Ab en Bc. In 2012 is die planeet Bb na berig word om laasgenoemde ster ontdek, maar in 2015 het 'n nuwe ontleding tot die gevolgtrekking gekom dat dit vals was.

### Hipotetiese planete
Nog planete kan in die Alpha Centauri-stelsel voorkom, óf om Alpha Centauri&nbsp;A óf om Alpha Centauri&nbsp;B individueel, of in groot wentelbane om Alpha Centauri&nbsp;AB. 

Omdat albei sterre taamlik baie soos die Son is (byvoorbeeld wat ouderdom en metaalinhoud betref) word gedetailleerde ondersoeke na planete voortdurend gedoen met behulp van verskeie metodes. In geen van die studies kon 'n bruindwerg of gasplaneet opgespoor word nie.

In 2009 het rekenaarsimulasies gewys 'n paneet sou naby die binnekant van Alpha Centauri&nbsp;B se bewoonbare sone kon vorm. Die sone strek tussen 0,5 en 0,9&nbsp;AE van die ster af. Sekere spesiale aannames, soos dat A en B aanvanklik verder van mekaar gevorm en daarna nader aan mekaar beweeg het, soos wanneer hulle in 'n digte sterreswerm ontstaan het, sou kon dui op 'n akkresievriendelike omgewing verder van die ster af. Liggame om Alpha Centauri&nbsp;A sal effens verder van die ster af kan wentel vanweë sy sterker swaartekrag. Verder maak die afwesigheid van enige bruindwerge of gasreuse in nabye wentelbane dit moontlik dat aardagtige planete daar kan voorkom. 

'n Teoretiese studie dui daarop dat 'n ontleding van radiale snelheid 'n hipotetiese planeet van 1,8&nbsp;aardmassas in Alpha Centauri&nbsp;B se bewoonbare sone sou kon opspoor.

## Uitsig van die stelsel af
[duimnael|240px|'n Uitsig van Alpha Centauri af op die [Jagter (sterrebeeld)|Jagter, met Sirius naby Betelgeuse, Procyon in die Maagd en die Son in Kassiopeia, soos geskep deur Celestia.]]

Die hemelruim soos van Alpha Centauri&nbsp;AB gesien, sal baie lyk soos van die Aarde af, behalwe dat die sterrebeeld Sentour sonder sy helderste ster sal wees. Die Son sal lyk na 'n geel ster met 'n skynbare magnitude van 0,47, rofweg so helder as wat Betelgeuse van die Aarde af lyk. Dit sal in Kassiopeia lê en baie helderder wees as al die ander sterre in die sterrebeeld. 

Iemand op 'n planeet om óf Alpha Centauri&nbsp;A óf Alpha Centauri&nbsp;B sal die ander ster as 'n baie helder sekondêre ster sien. 'n Aardagtige planeet 1,25&nbsp;AE van A af sal deur A verlig word soos die Aarde deur die Son, en B sal 5,7 tot 8,6 magnitudes dowwer lyk as A, maar steeds 150 tot 2&nbsp;100 keer so helder as die volmaan. Daarteenoor sal 'n aardagtige planeet 0,71&nbsp;AE van B af amper soveel lig van B kry as die Aarde van die Son, terwyl A 4,6 tot 7,3 magnitudes dowwer sal lyk, maar steeds 470 tot 5&nbsp;700 keer so helder as die volmaan.

## Toekomstige verkenning
[duimnael|240px|Die [Baie Groot Teleskoop en Alpha Centauri.]]

Alpha Centauri is 'n waarskynlike eerste teiken vir 'n interstellêre bemande besoek of robotverkenning. Met die huidige ruimtevaarttegnologie sal 'n reis van die Aarde na Alpha Centauri verskeie millenniums duur, hoewel die moontlikheid van nukleêre pulsvoortstuwing of laserligseiltegnologie, soos wat in die Breakthrough Starshot-program oorweeg word, die reis tot dekades sou kon verkort. 

Een van die doeleindes van so 'n sending sal moontlik wees om 'n verbyvlug uit te voer en foto's te neem van planete wat in die stelsel kan voorkom. Die bestaan van Proxima Centauri b, wat in Augustus 2016 deur die Europese Suidelike Sterrewag (ESO) aangekondig is, sou 'n teiken vir die Starshot-program kon wees.

## Sien ook 
* Lys van naaste sterre

## Verwysings 
## Skakels 
* Simbad-waarnemingsdata
* Wentelbane van sigbare dubbelsterre 
* "The Imperial Star&nbsp;– Alpha Centauri"
* Geskiedenis van Alpha Centauri